Mounitos

Mounitos alebo Múnitos (, ) je v gréckej mytológii syn Akamanta a Faidry, dcéry krétskeho kráľa Minoa.Parthenios, Erotica pathemata, 16.

Keď Paris uniesol krásnu Helenu, odišiel Diomédes v sprievode Akamanta do Tróje vyzvať kráľa Priama a jeho syna Parida, aby ju vrátili. Kráľ Priamos ich prijal, pohostil a začali vyjednávania počas ktorých uvidel Akamas jeho dcéru Laodiku a na prvý pohľad sa do nej zamiloval. Aj Laodike sa Akamas páčil a zverila sa so svojou láskou Filobii, manželke dardanského kráľa Persea, ktorý bol tiež na rokovaniach.

Filobia sa rozhodla Laodike pomôcť a presvedčila svojho manžela, aby ich pozval do Dardanie, kde im pripravili veľkolepú hostinu. Pri tejto príležitosti Akamas a Laodika naplnili svoju lásku a časom sa im narodil syn Mounitos, ktorého potom vychovávala Théseova matka Aithra, ktorá bola do Tróje odvedená v sprievode Heleny ako otrokyňa.

Po páde Tróje sa Mounitos s Aithrou vrátili domov. Neskôr Mounitos zomrel počas poľovačky pri Olynte v Trákii na uhryznutie hadom.Lykofrón z Chalkidy, Alexandra, 2,1.

Homér sa o ňom a o jeho otcovi v Iliade nezmieňuje. Tieto postavy sú výtvorom z neskorších čias.    

 Referencie a bibliografia 

Kategória:Postavy gréckej mytológie